கேள்வி: சல்பூரிக் அமிலம் - வெள்ளியின் (கோள்) வளிமண்டலம் பற்றி நீங்கள் என்ன அறிந்துள்ளீர்கள்?
பதில்: வெள்ளி (கோள்) வளிமண்டலத்தின் மேற்பகுதிகளில் உள்ள கார்பன்-டை-ஆக்சைடு, சல்பர்-ஆக்சைடு நீராவி ஆகியவை சூரியன் ஒளிவேதியியல் வினைகளால் கந்தககக் காடி விளைவிக்கின்றது. 169 நானோமீட்டர் அலைநீளத்தை விட குறைவான புற ஊதாக்கதிர்கள் ஒளிச்சிதைவு வினைவழி கார்பன்-டை-ஆக்சைடை, பிரித்து கார்பன் மோனாக்சைடு, தனியணு ஆக்சிசன் ஆக மாற்றவல்லன. தனியணு ஆக்சிசன் மிகவும் வீரியத்துடன் வினைப்படும். இது வெள்ளி வளிமண்டலத்தில் மிகமிகச் சிறிய இம்மியளவாக உள்ள சல்பர்-டை-ஆக்சைடை மாற்றி சல்பர்-டிரை-ஆக்சைடாக மாற்றி வெள்ளி வளிமண்டலத்தில் இம்மியளவாக உள்ள நீராவியுடன் இணைந்து கந்தகக் காடி உருவாகுகின்றது. :கார்பன்-டை-ஆக்சைடு → கார்பன் மோனாக்சைடு + ஆக்சிசன் :சல்பர்-டை-ஆக்சைடு + ஆக்சிசன் → சல்பர்-டிரை-ஆக்சைடு :சல்பர்-டிரை-ஆக்சைடு + நீர் → H2SO4 வெள்ளியின் வளிமண்டலத்தின் குளிர்ந்த மேல் மட்டங்களில், கந்தகக் காடி நீர்ம வடிவில் இருக்கும், இதனால் கந்தகக் காடி வெள்ளி "முகில்"கள் கீழே உள்ள பரப்ப்புகளை மறைக்கின்றன. கோளின் முதன்மையான முகில்கள் கோளின் பரப்புக்கு மேல் 45–70 கி.மீ. வரை இருக்கின்றன. அடர்த்தி குறைந்த முகில்கள் 30 கி.மீ. முதல் 90 கி.மீ. வரையும் இருக்கும்.